**ПРОЕКТ НА ДОГОВОР**

**ЗА ВЪЗЛАГАНЕ НА ОБЩЕСТВЕНА ПОРЪЧКА ЗА ИЗПЪЛНЕНИЕ НА СТРОИТЕЛСТВО**

**Рег. № \_\_/\_\_.\_\_.2018 г.**

Днес, \_\_.\_\_.2018 г., в гр. Мадан,

на основание чл. 194, ал. 1 от Закона за обществените поръчки (ЗОП) и във връзка с одобрен от кмета на община Мадан протокол от \_\_.\_\_.2018 г. на комисия, назначена с негова заповед № \_\_\_\_\_ от \_\_. \_\_. 2018 г. за определяне на изпълнител в производство за възлагане на обществена поръчка за изпълнение на строителство по реда на Глава XXVI от ЗОП – чрез събиране на оферти с обява, с предмет: **„ОБЕКТ: РЕГИОНАЛНО ДЕПО ЗА ТБО ГР. МАДАН, ЧАСТ: РАЗХОДИ ПО ВРЕМЕ НА ЕКСПЛОАТАЦИЯТА НА ДЕПОТО В КЛЕТКА 1 ЗА ДЕПОНИРАНЕ“**, обявата за която е вписана в Регистъра на обществените поръчки с идентификационен номер \_\_\_\_, между:

 **1. ОБЩИНА МАДАН**, със седалище и адрес: гр. Мадан, ул. „Обединение” № 14, ЕИК 000614984, ИН по ДДС BG 000614984, представлявана от Фахри Адемов Молайсенов – кмет на община Мадан и Фиданка Цветанова Узунова – гл. счетоводител, от една страна, наричана за краткост **„ВЪЗЛОЖИТЕЛ“**,

 и

 **2.** ......................................................................................................................................, със седалище и адрес на управление: ......................................................................................, вписано в Търговския регистър при Агенция по вписванията с ЕИК ................................., представлявано от ....................................................................................................................., от друга страна, наричано за краткост **„ИЗПЪЛНИТЕЛ“,**

се сключи настоящият договор, с който страните се споразумяха за следното:

**I. ПРЕДМЕТ НА ДОГОВОРА**

**Чл.1.** Възложителят възлага, а изпълнителят се задължава да извърши **строителство на обект: „ОБЕКТ: РЕГИОНАЛНО ДЕПО ЗА ТБО ГР. МАДАН, ЧАСТ: РАЗХОДИ ПО ВРЕМЕ НА ЕКСПЛОАТАЦИЯТА НА ДЕПОТО В КЛЕТКА 1 ЗА ДЕПОНИРАНЕ“,** по видове и количества работи съгласно количествено-стойностни сметки, техническото и ценовото предложения на изпълнителя, в съответствие с техническата спецификация на възложителя, неразделни части от договора и изискванията на Закона за устройство на територията (ЗУТ) и свързаните с него подзаконови нормативни актове.

**II. ЦЕНА И НАЧИН НА ПЛАЩАНЕ**

**Чл.2.** (1) Цената за изпълнение предмета на договора е ……………… лева без ДДС и ……………… лева с ДДС, съгласно ценово предложение - приложение № 3, ведно с остойностени количествени сметки към него, която цена включва цялостно извършване на съответния вид работа, цена на вложените материали, извършени работи и разходи за труд, механизация, енергия, складиране и други подобни, както и печалба за изпълнителя.

(2) Цената на този договор включва всички необходими разходи на изпълнителя за изпълнението на обществената поръчка, включително тези за подготовка на строителството, работната ръка, депонирането на строителни отпадъци, извънреден труд, застраховка на всички СМР и всички други присъщи разходи, неупоменати по-горе.

(3) Договорените цени на видовете работи няма да бъдат променяни за целия период на договора. Цената на финансовия риск за срока на изпълнение на обществената поръчка също е включена в цената по договора.

(4) Промяна на количествата на даден вид работа не е предпоставка за промяна на цена.

(5) Цената по ал. 1 от договора е окончателна и не се променя при промени в цените на труда, строителните продукти, оборудването и други, с изключение на случая на намаляване на цените за изпълнение на договора в интерес на възложителя.

**Чл.3.** (1) При изпълнение предмета на договора възложителят заплаща на изпълнителя стойността на действително извършените дейности и строително-монтажни и строително-ремонтни работи.

(2) Количества на видове СМР се доказват с протокол за установяване на действително извършени натурални видове строителни и монтажни работи. За завършени и подлежащи на разплащане ще се считат само тези видове дейности и работи, които са приети от възложителя, и/или инвеститорския контрол и/или строителния надзор (когато е приложимо) и са отразени в съответния/те протокол/и.

(3) Възложителят може да възлага в рамките на договорената стойност по чл. 2, ал. 1 допустими непредвидени дейности в срока на договора, като изпълнителят приема да изпълни непредвидените видове работи, чието извършване е необходимо в резултат на причини, които не са могли да бъдат известни на възложителя при подписване на този договор. Същите се остойностяват на база на разходни норми за труд, механизация и материали и ценообразувани с единичните показатели от ценовото предложение, както следва:

- анализите на цените се съставят по уедрени сметни норми (УСН), СЕК или други (други технически норми в строителството);

- цени на материали по фактури, предварително съгласувани с възложителя;

- часова ставка - … лв./час;

- допълнителни разходи върху труда - … %;

- допълнителни разходи върху механизацията - … %;

- доставно-складови разходи - … %;

- печалба - … %

(4) При възникване на непредвидени видове СМР същите се изпълняват само след вписване в заповедната книга на обекта, съгласувано с възложителя и строителния надзор (когато е приложимо).

(5) Непредвидените работи ще се доказват по време на изпълнение с тристранен протокол между представители на изпълнителя (включително подизпълнителите), възложителя и строителния надзор (когато е приложимо), с приложена към него обосновка и документи за необходимостта от извършване на непредвидените работи.

**Чл.4.** (1) Разплащането на договорените видове СМР се извършва както следва:

1. Авансово плащане не се предвижда.
2. Междинно плащане - до 80 % (осемдесет процента) при доказване на извършени СМР за 80 на сто от възложените работи. ВЪЗЛОЖИТЕЛЯТ заплаща поетапно на ИЗПЪЛНИТЕЛЯ стойността на актуваните и действително извършени работи от стартиране на изпълнението на дейностите по договора на база на представени от ИЗПЪЛНИТЕЛЯ и одобрени от инвеститорския контрол и ВЪЗЛОЖИТЕЛЯ протокол обр. 19 и сметка 22 за установяване на завършени и подлежащи на плащане натурални видове и количества работи, както и след представяне на оригинална фактура в оригинал от изпълнителя, в срок до 30 (тридесет) дни.
3. Окончателното плащане в размер на 20% от стойността по чл. 2, ал. 1 от договора се извършва в срок до 30 (тридесет) дни, след подписване на акт за действително извършени СМР и след представяне на оригинална фактура в оригинал от изпълнителя и протокол обр. 19 и сметка 22 за установяване на завършени и подлежащи на плащане натурални видове и количества работи, придружен със сертификати, протоколи за изпитания на вложените материали, гаранционни карти и др., съгласно Правилника за изпълнение и предаване на строително-монтажните работи, в съответствие с Наредба № 2/2003 г. и Наредба № 3/2003 г.

(2) Когато изпълнителят е сключил договор/договори за подизпълнение, възложителят извършва окончателно плащане към него, след като бъдат представени доказателства, че изпълнителят е заплатил на подизпълнителя/подизпълнителите за изпълнените от тях работи, приети по реда на чл. 21, т. 4 от настоящия договор.

**Чл.5.** Плащанията се извършват в посочените срокове по чл. 4, ал. 1.

**Чл.6.** Разплащанията се извършват по банков път по сметката на ИЗПЪЛНИТЕЛЯ: Банка: ………, IBAN: ………, BIC: ………

**III. СРОК ЗА ИЗПЪЛНЕНИЕ И ПРИЕМАНЕ НА РАБОТАТА**

**Чл.7.** Срокът за изпълнение на договора е ……… календарни дни (но не повече от 90 календарни дни), считано от датата на откриване на строителната площадка с протокол акт образец № 2а.

**Чл.8.** (1) Срокът по чл. 7 може да бъде удължен с времето, през което изпълнението е било невъзможно поради непреодолима сила и/или непредвидени обстоятелства, за наличието на които другата страна е била надлежно уведомена и е приела съществуването й, на база на представените документи/доказателства.

(2) Конкретната причина и времето, с което се удължава срокът по ал. 1, се определят в констативен протокол, съставен и подписан от упълномощени представители на изпълнителя (включително и подизпълнителите), възложителя и строителния надзор (когато е приложимо), като срокът за изпълнение на поръчката се удължава с времетраенето на периода, през който не е работено.

(3) При възникването на форсмажорно обстоятелство изпълнението на задълженията по договора и съответните насрещни задължения се спират за времетраенето на форсмажорното обстоятелство. Срокът за изпълнение на задължението се продължава съобразно периода, през който изпълнението е било спряно от форсмажорното обстоятелство.

(4) При никакви обстоятелства промяната, включително удължаването на сроковете за изпълнение на поръчката, не е основание за искане и получаване на каквото и да е друго допълнително плащане извън определената цена.

**IV. ПРИЕМАНЕ НА СТРОЕЖА. ГАРАНЦИОННИ УСЛОВИЯ**

**Чл.9.** ИЗПЪЛНИТЕЛЯТ е длъжен да завърши и предаде обекта в срока по чл. 7 от настоящия договор.

**Чл.10.** (1) Извършените СМР се отчитат пред възложителя с представяне на протокол за установяване на изпълнените строително-монтажни работи от изпълнителя, придружен със сертификати, протоколи за изпитания на вложените материали, гаранционни карти и други, съгласно Правилника за изпълнение и предаване на строително-монтажните работи, в съответствие с Наредба № 2/2003 г. и Наредба № 3/2003 г., подписан и от инвеститорския контрол.

(2) Протоколът за установяване на изпълнените СМР се проверява от възложителя или физическо или юридическо лице, изпълняващо задълженията на инвеститорски контрол по строителството.

(3) Възложителят приема работата на изпълнителя само след приключване на всички строителни и монтажни работи на обекта, изпълнени качествено и в пълно съответствие с инвестиционния проект и количествено-стойностните сметки и при изпълнение на условията по ал. 1 и ал. 2.

(4) Когато изпълнителят е сключил договор/договори за подизпълнение, работата на подизпълнителите се приема от възложителя в присъствието на изпълнителя и подизпълнителя.

(5) Изпълнените и приети СМР ще се заплащат по реда и условията на чл. 4, от настоящия договор.

(6) При констатирани грешки в представен на възложителя протокол за изпълнените СМР той може да върне акта за коригиране или грешката да се отрази като корекция при следващия акт.

(7) При установяване на отклонения от качеството на извършените СМР и/или на вложените основни и спомагателни материали, както и в случай, че изпълнените СМР не са придружени от необходимите строителни книжа, възложителят уведомява изпълнителя и има право да откаже да приеме извършените СМР и да не заплати съответното възнаграждение до отстраняване за сметка на изпълнителя на констатираните несъответствия и/или отклонения.

(8) Рекламации по предходната ал. 7 се обективират в 7-дневен срок от тяхното откриване в констативен протокол, като в него се посочват недостатъците, денят и начинът на установяването на същите. В протокола могат да се посочат срокове за отстраняване на констатираните недостатъци, като тези срокове не се отразяват на крайния срок, уговорен в настоящия договор. Констативният протокол се подписва от страните по договора или упълномощени от същите лица, като копие от протокола се предава на изпълнителя.

(9) След получаване на констативния протокол по ал. 8 изпълнителят е длъжен в 7-дневен срок да предприеме действия за отстраняване на дефектите, както и да уведоми писмено възложителя за срока, в който ще бъдат отстранени, като срокът не може да е повече от технологично необходимия за подобен вид СМР.

**Чл.11.** Окончателното приемане на извършените и отговарящи на одобрените проекти и предписания на компетентни органи СМР се извършва с подписване на двустранен приемо-предавателен протокол за приемане на строежа.

**Чл.12.** Изпълнителят се задължава да изпълнява добросъвестно своите задължения, определени с този договор.

**Чл.13.** Възложителят не изисква от изпълнителя да предостави гаранции, които да обезпечат изпълнението на договора по реда на чл. 111 от ЗОП.

**Чл.14.** Гаранционният срок на договорените СМР е съгласно определените в Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**Чл.15.** Гаранционният срок започва да тече от датата на въвеждане на строежа в експлоатация.

**Чл.16.** (1) Всички дефекти, проявили се през гаранционния срок, се отстраняват от изпълнителя за негова сметка.

(2) За проявилите се в гаранционните срокове дефекти възложителят уведомява писмено изпълнителя в 7-дневен срок след появата на дефекта. След получаване на уведомлението изпълнителят, съгласувано с възложителя, е длъжен в 7-дневен срок да предприеме действия за отстраняване на дефектите в технологично необходимия срок за подобен вид СМР.

(3) В случай на неизпълнение възложителят може сам да отстрани появилите се дефекти, като изпълнителят се задължава да заплати стойността им.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

**Чл.17.** Изпълнителят има право:

1. да получи договорената цена, при условията и в сроковете на този договор, ако качествено и точно изпълни задълженията си по него.

2. да иска от възложителя необходимото и възможно съдействие за изпълнение на дейностите по договора.

**Чл.18.** Изпълнителят се задължава:

1. да изпълни дейностите по договора при условията и в сроковете, предвидени в него.

2. да изпълни строителството в съответствие с чл. 169, ал. 1 от ЗУТ и да влага нови, неупотребявани и качествени материали отговарящи на изискванията на БДС, като представя сертификати за качество и произход.

3. да осигури необходимите за цялостното изграждане на строежа специализиран и изпълнителен състав, технологично оборудване, механизация, ръчни инструменти, строителни и помощни материали. Да представи (при подписване на договора) документи доказващи, че лицата отговарящи за изпълнението на поръчката и техническото оборудване отговарят на изискванията на възложителя.

4. да подпише протокол за спиране на строителството при наличие на условията на чл. 8, ал. 3 от настоящия договор.

5. Да информира своевременно възложителя за всички пречки, възникващи в хода на изпълнението на договора, като може да иска от възложителя указания за отстраняването им.

6. да изпълнява всички СМР съобразно изискванията на Правилника за изпълнение и приемане на строително-монтажните работи и качество, съответстващо на БДС.

7. да изпълнява всички СМР в съответствие с проектната документация, спазвайки законовите разпоредби в строителството и мерките за безопасност при работа на строителната площадка.

8. да изпълнява указанията и изискванията на възложителя, както и на органите, компетентни да съгласуват или одобрят отделните части/етапи, съгласно действащото в Република България законодателство, включително, но не само, да отстранява посочените недостатъци и пропуски за своя сметка.

9. Да предоставя на възложителя, на строителния надзор (когато е приложимо) и инвеститорския контрол възможност да извършва контрол по изпълнението на работите на обекта.

10. Да изпълнява всички нареждания и заповеди по изпълнението на СМР, дадени от възложителя, авторския, строителния надзор (когато е приложимо) и инвеститорския контрол.

11. да използва само подизпълнители, посочени в офертата за участие по обществената поръчка.

12. да участва и осигури за своя сметка участието на съответните специалисти от своя екип при приемането на работата от възложителя или друг компетентен орган.

13. да осигури получаването на необходимите разрешителни, съгласувания и одобрения от всички органи извън администрацията на възложителя.

14. да поддържа и удължава при необходимост валидността на приложимите застраховки.

15. по време на изпълнение на строителните работи е длъжен да не допуска повреди или разрушаване на инженерната инфраструктура в границите и извън границите на обекта, при осъществяване на действия по изпълнение на договора.

16. да осигури за своя сметка охрана на строителната площадка и на демонтираните и доставени материали, до предаването на строежа на възложителя.

17. да поддържа актуална валидността на застрахователна полица за застраховка професионална отговорност на участниците в строителството по чл. 171 от ЗУТ, с покритие, съответстващо на обема и характера на поръчката, за целия период на изпълнение на договора.

18. да присъства на всички срещи, както и на извънредни срещи, инициирани от строителния надзор (когато е приложимо) и/или възложителя и/или авторския надзор (когато е приложимо), включително срещи, които се организират и/или провеждат с участието на органи и/или лица, които са външни за възложителя.

19. да не използва по никакъв начин, включително за свои нужди или като я разгласява пред трети лица, каквато и да било информация за възложителя, негови служители или контрагенти, станала му известна при или по повод изпълнението на този договор.

20. да осигури спазване на изискванията за конфиденциалност от всяко лице от екипа си.

21. да спазва указанията и да изпълнява задълженията си, предвидени в договора по отношение на строителния надзор (когато е приложимо).

22. да спазва разпоредбите за здравословни и безопасни условия на труд.

23. След приключване на строителните и монтажни работи изпълнителят е длъжен да възстанови строителната площадка в първоначалния вид - да изтегли цялата налична механизация и невложените материали и да остави площадката чиста от отпадъци, както и да възстанови нарушената около обекта инфраструктура.

24. изпълнителят е длъжен да извърши за своя сметка дейностите, както и да заплати дължимите такси за третиране на строителни отпадъци и излишни земни маси, съгласно местните наредби.

25. Разходите за консумация на електроенергия, вода и други консумативи, необходими за изграждане на обекта са за сметка на изпълнителя.

26. изпълнителят се задължава след завършване на СМР на обекта да изготви и предаде на възложителя екзекутивната документация на обекта по реда на чл. 175 от ЗУТ.

27. В случаите, при които за изпълнението на СМР на обекта изпълнителят ще ползва подизпълнител, то същият е длъжен:

а. да сключи договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

б. да сключи договор с подизпълнител при спазване на изискванията на Закона за обществените поръчки.

в. в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и ал. 11 от ЗОП.

**чл.19.** (1) Независимо от задълженията на строителния надзор (когато е приложимо) към възложителя във връзка с този договор, изпълнителят ще бъде пълно, безусловно и неограничено отговорен за изпълнението и приключването на всички дейности по този договор.

(2) Отговорността на изпълнителя по никакъв начин не може да бъде изменена или ограничена от упражняването на което и да е право или задължение на строителния надзор (когато е приложимо), вкл. одобряване на действие, бездействие или документ на изпълнителя по този договор.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.20.** Възложителят има право:

1. При поискване да получава незабавно информация за хода на работата и ползваните от изпълнителя експерти и специалисти.

2. да изисква, при необходимост и по своя преценка, обосновка от страна на изпълнителя за предприетите строително монтажни дейности.

3. да не приеме извършената работа или която и да е нейна част, ако тя не съответства в значителна степен като обем и качество на изискванията на възложителя и не може да бъде изменена и/или допълнена.

4. да упражнява контрол върху изпълнението на дейностите по договора по всяко време, включително и като посещава обекта, като с това не създава пречки на изпълнителя.

5. да дава допълнителни указания на изпълнителя в хода на изпълнението на настоящия договор, които са задължителни.

6. да контролира законосъобразното започване и извършване на СМР, като определи по предвидения ред лица, които да извършват инвеститорски контрол и строителен надзор (когато е приложимо).

**Чл.21.** Възложителят се задължава:

1. да изплати договореното възнаграждение на изпълнителя в размера, при условията и в сроковете на настоящия договор.

2. да осигури на изпълнителя достъп до известната му информация и документация, необходима на изпълнителя за изпълнение на договора.

3. да осигури строителен надзор (ако е приложимо) и инвеститорски контрол при извършване на СМР и предаване на обекта.

4. да приеме работата на подизпълнителя/подизпълнителите в присъствието на изпълнителя и подизпълнителя/подизпълнителите, когато изпълнителят е сключил договор/договори за подизпълнение.

**Чл.22.** (1) Възложителят може по всяко време да осъществява контрол по изпълнението на този договор, стига да не възпрепятства работата на изпълнителя и да не нарушава оперативната му самостоятелност.

(2) Указанията на възложителя са задължителни за изпълнителя.

**Чл.23.** Всички предписания и заповеди, свързани с изпълнението на СМР, издадени от оправомощените за това лица и специализираните контролни органи съгласно Закона за устройство на територията, се вписват в заповедната книга на строежа, която се съхранява на строежа от изпълнителя. Лицата, издали предписанията, респ. заповедите, задължително ги подписват и датират.

**VII. ОТГОВОРНОСТ ПРИ НЕИЗПЪЛНЕНИЕ**

**Чл.24.** (1) При забава на изпълнението на СМР изпълнителят дължи неустойка в размер на 0,5% от стойността на видовете неизпълнени строителни и монтажни работи за всеки просрочен ден след крайния срок до завършване на обекта, но не повече от 30% от стойността на същите.

(2) При забава, извън срока по чл. 16, ал. 2 за отстраняване на дефекти, появили се през гаранционния срок по чл. 14 от договора, изпълнителят дължи неустойка в размер на 0,5% за всеки просрочен ден от стойността им без ДДС, но не повече от 20% от стойността на същите.

(3) Забавата по предходните ал. 1 и ал. 2 се установява с констативен протокол, подписан от упълномощеното от възложителя лице, осъществяващо контрол по изпълнението на договора. В констативния протокол се посочва номерът на договора, датата от която започва да тече забавата, и конкретното искане на възложителя. Копие от протокола се предава на изпълнителя.

**Чл.25.** В случай на увреждане по вина на изпълнителя на съществуващи съоръжения и комуникации, разходите по тяхното възстановяване са за негова сметка.

**Чл.26.** (1) При пълно неизпълнение на задълженията от изпълнителя с повече от 20 дни, свързани с извършване на СМР, при системно неизпълнение на някои от другите задължения, възложителят има право да развали договора с петнадесет дневно писмено предизвестие. В този случай изпълнителят дължи и неустойка за развален договор в размер на 10% от стойността по чл. 2, ал. 1 без ДДС от договора.

(2) Констатациите по ал. 1 се правят с констативен протокол от упълномощените от възложителя лице/а. В констативния протокол се посочва номерът на договора, в какво се състои неизпълнението и конкретното искане на възложителя. Копие от протокола се предава на изпълнителя.

**Чл.27.** В случай, че вредите, претърпени от изправната страна, са в по-голям размер от неустойките, определени в настоящия раздел от договора, същата има право да търси обезщетение за разликата по общия ред.

**Чл.28.** При възникнал съдебен спор относно изпълнението, тълкуването, недействителността или прекратяването на договора и в случай, че съдът се произнесе с решение в полза на възложителя и установи със сила на присъдено нещо наличието на вземане на последния срещу изпълнителя или осъди изпълнителя да заплати на възложителя причинени имуществени вреди, възложителят следва да потърси доброволно изпълнение от изпълнителя преди да пристъпи към принудително изпълнение на решението.

**VIII. НОСЕНЕ НА РИСКА**

**Чл.29.** (1) Рискът от случайно погиване или повреждане на извършеното строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, до приемането им се носи от изпълнителя.

(2) Възложителят носи риска от погиване или повреждане на вече приетите дейности, освен ако погиването или повреждането е по вина на изпълнителя или последният е могъл да го предотврати при полагане на дължимата грижа.

**IX. ФОРСМАЖОРНИ СЪБИТИЯ**

**Чл.30.** Страните се освобождават от отговорност за неизпълнение на договора, което е пряка и непосредствена последица от настъпване на форсмажорни обстоятелства.

**Чл.31.** (1) Страната, позоваваща се на непреодолима сила, е длъжна в тридневен срок от настъпването й да уведоми другата страна в какво се състои непреодолимата сила и какви са възможните последици от нея, които ще попречат на изпълнението на договорените условия.

(2) Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

(3) Не е налице непреодолима сила, ако съответното събитие е вследствие на неположена грижа от страна на изпълнителя или при полагане на дължимата грижа то може да бъде преодоляно.

**Чл.32.** В срока по чл. 31, ал. 1 от договора страната, която се ползва от освобождаването от отговорност, трябва да изпрати на другата страна и констатиращия възникването на събитието официален документ, изходящ от съответната търговска палата, държавен орган или общинска администрация. Същият следва да съдържа информация за причинната връзка между непреодолимата сила и невъзможността за изпълнение на договорното задължение.

**Чл.33.** По същия начин и в същите срокове страната, която се позовава на непреодолима сила, трябва да уведоми другата страна за прекратяване на събитието.

**Чл.34.** Ако посочените по-горе уведомления и съобщения не се изпратят в посочените срокове и начини, страната не може да се ползва от освобождаването от отговорност.

**Чл.35.** В случаите на непреодолима сила и доколкото тя има влияние върху сроковете по договора, съответните срокове се удължават автоматично с времето, през което е било налице непреодолима сила.

**X. ПРЕКРАТЯВАНЕ НА ДОГОВОРА**

**Чл.36.** (1) Договорът се прекратява:

1. с изпълнение предмета на договора.

2. при обективна невъзможност за изпълнение на договора;

3. по взаимно съгласие на страните, изразено в писмена форма, като в този случай се уреждат и финансовите последици от прекратяването;

4. едностранно от възложителя с 15-дневно писмено предизвестие.

5. в хипотезата на чл. 26, ал. 1 от договора с петнадесет дневно писмено предизвестие от възложителя.

6. при констатирани нередности и/или конфликт на интереси - с изпращане на едностранно писмено предизвестие от възложителя до изпълнителя;

7. по реда на чл. 118 от Закона за обществените поръчки;

8. когато са настъпили съществени промени във финансирането на обществената поръчка - предмет на договора, извън правомощията на възложителя, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата;

(2) Когато възложителят оттегли поръчката едностранно по ал. 1, т. 4 или последната се прекрати по взаимно съгласие по ал. 1, т. 3, той изплаща на изпълнителя направените разноски до момента, свързани с извършените СМР.

(3) Прекратяването на договора се удостоверява с окончателен протокол, подписан от двете страни или техни упълномощени представители. В протокола се отбелязват всички обстоятелства във връзка със строежа.

(4) Възложителят може да прекрати договора едностранно с едномесечно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на изпълнителя и одобрени от възложителя дейности по изпълнение на договора.

(5) Възложителят може да прекрати договора без предизвестие, когато изпълнителят:

1. Забави изпълнението на някое от задълженията си по договора с повече от 5 работни дни;

2. Не отстрани в определения от възложителя срок, констатирани недостатъци;

3. Не изпълни точно някое от задълженията си по договора;

4. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

5. Бъде обявен в несъстоятелност или когато е в производство по несъстоятелност или ликвидация.

**Чл.37.** (1) Когато изпълнението на поръчката стане обективно невъзможно, изпълнителят няма право на възнаграждение.

(2) Ако една част от работата е била изпълнена и може да бъде полезна за възложителя, изпълнителят има право на съответната част от уговореното възнаграждение след представяне на възложителя на необходимите документи, доказващи извършеното.

**XI. ДРУГИ УСЛОВИЯ**

**Чл.38.** (1) Кметът на община Мадан определя със заповед длъжностно лице, което да следи за изпълнението на договора като инвеститорски контрол.

(2) Изпълнителят определя следното длъжностно лице за контакти по изпълнение на договора -…………

(3) Всяка от страните може да извърши промяна на определените съгласно предходните алинеи длъжностни лица, за която следва да уведоми писмено другата страна в седемдневен срок.

**Чл.39.** Страните по договора се задължават да бъдат лоялни една към друга, да не разпространяват информация, относно финансовите си взаимоотношения, както и факти и обстоятелства, които биха засегнали интересите на всяка една от тях пред трети лица.

**Чл.40.** (1) Всички съобщения между страните са валидни, ако са направени писмено и са депозирани при възложителя и изпълнителя, или писмено с обратна разписка при изпращането им по пощата, или са изпратени по факс и са подписани от съответните упълномощени лица. За валидни адреси за кореспонденция се считат посочените в настоящия договор.

(2) При промяна на адреса за кореспонденция всяка от страните е длъжна незабавно да уведоми писмено другата, в противен случай съобщенията се считат за редовно връчени с произтичащите от това последици.

**Чл.41.** За неуредените по договора въпроси се прилагат разпоредбите на законодателството на Република България.

**Чл.42.** Споровете между страните, възникнали при и по повод изпълнението на договора или свързани с неговото тълкуване, недействителност, неизпълнение или прекратяване, се решават съобразно българското законодателство.

**Чл.43.** Изменение на сключения договор се допуска при условията на чл. 116, ал. 1 от ЗОП.

**Чл.44.** Неразделна част от настоящия договор са следните приложения:

1. Техническа спецификация на възложителя;

2. Техническото предложение на изпълнителя;

3. Ценовото предложение на изпълнителя, ведно с количествено-стойностни сметки и анализни цени.

Договорът е съставен в 3 еднообразни екземпляра, един за изпълнителя и два за възложителя.

**ДОГОВАРЯЩИ СЕ СТРАНИ:**

|  |  |
| --- | --- |
| **ВЪЗЛОЖИТЕЛ: община мадан** | **ИЗПЪЛНИТЕЛ:** |
| Име: | **ФАХРИ МОЛАЙСЕНОВ** | Име: |  |
| Длъжност: | **КМЕТ НА ОБЩИНА МАДАН** | Длъжност: |  |
| Подпис/печат: |  | Подпис/печат: |  |
| Име: | **ФИДАНКА УЗУНОВА** |  |  |
| Длъжност: | **ГЛ. СЧЕТОВОДИТЕЛ** |  |  |
| Подпис: |  |  |  |
| Име: | **ХРИСТИЯНА РОМАНОВА** |  |  |
| Длъжност: | **ЮРИСКОНСУЛТ – експерт обществени поръчки в ОБЩИНА МАДАН** |  |  |
| Подпис: |  |  |  |